क्रिकेट ऑस्ट्रेलियाला स्पर्धेसाठी एकमेव यजमान मंडळ म्हणून नामित करण्यात आले आहे. क्रिकेट विश्वचषक, १९९२ आणि २०१५ क्रिकेट विश्वचषक स्पर्धेप्रमाणे ही स्पर्धासुद्धा ऑस्ट्रेलिया आणि न्यूझीलंड या दोन्ही देशात होणार आहे अशी अफवा होती परंतू, न्यूझीलंड क्रिकेटने घोषणा केली की ऑस्ट्रेलिया हाच स्पर्धेसाठी एकमेव यजमान असेल. ऑस्ट्रेलियाने यापूर्वी या कार्यक्रमाचे आयोजन केले नव्हते. एप्रिल २०१६ मध्ये आयसीसीचे मुख्य कार्यकारी अधिकारी डेव्हिड रिचर्डसन यांनी सांगितले की, भविष्यातील विश्व ट्वेंटी-२० मधील पहिल्या आणि दुसर्‍या फेरीत आणखी दोन संघ जोडले जातील.